google/wiki40b huggingface dataset:
Tomarps kungsgård

Tomarps kungsgård (tidligere dansk: Tommerup) befinner seg i Åstorp kommune i Skåne, på en nordlig utløper av Søderåsen. Bygningen som ligger tett på Rønne Å ved Kvidinge har røtter tilbake til 12-1300-tallet. Den ble kongsgård i den siste halvdelen av 1600-tallet, og er i dag en kunsthall med såvel svensk som internasjonal kunst.

Historie

Adelsmannen Joen Lille skriver seg til Tomarp i 1258. Lille tilhørte den betydningsfulle Galenslekten, og fungerte som gælker, eller som den reisende konges stedfortreder som skulle ivareta økonomisk og militært forsvar av regionen. På hans tid fantes et kraftig stentårn omgitt av murer og lerklinte økonomibygninger. På 1400-tallet er tårnet blitt utvidet til et regulært stenhus, som i dag inngår i kongsgårdens nordfløy. 
På 1500-tallet kom gården i hendene på lensmann på Børringekloster Knud Knudsen Gjedde – mest kjent for sine kone Margrethe Clausdatter Ulfeldts utsvevende liv. Under deres sønn, Brostrup Gjedde, gift med Dorte Ulfeldt, blir trolig den vestre og sydlige fløyen forlenget, hvilket ga borgen en u-form. Byggeperioden var lang, ca. 100 år fra midten av 1500-tallet til ca. 1650. Byggematerialet var primært teglsten, med bruk av kampesten til forsterking av yttermurene.

Ove Gjedde

Under sjøfareren og lensmannen Ove Gjedde som hadde Tommerup fra 1614 til 1658 ble borgen ombygget til renessansestil. Utseendet kjennes fra det Burman-Fischerske prospektverk omkring 1680. Hovedbygningen lå på en nesten kvadratisk borgholme beskyttet av kanonbastioner i alle fire verdenshjørner. Det fantes også en ekstra beskyttende mur mot nord og porttårn og vindebro over voldgraven i det sydvestlige hjørne. Bygningen var dekorert med svungne gavler, tårnspir og sandstensinnfattede vinduer, som man kjenner det fra det samtidige Danmark og ikke minst fra nederlandsk renessansearkitektur.   
Utenfor voldgraven (hvorav kun en del av den østlige oppdemmete delen står igjen) mot syd lå avlsbygningene og på nordøstsiden en barokkhave med forskjellige parterreanlegg og nyttehaver i firkantete kvarterer. Barokkhaven forsvant omkring 1800 til fordel for en landskapshave, hvorav enkelte trær og busker er bevart.

Svensk tid

Etter at Skåne overgikk til Sverige ble Tommerup overgitt som et av Bornholms vederlagsgods. Den svenske feltmarskal Gustav Banér fikk Tomarp i 1660, mens det i 1679 ble inndratt av Karl II. Året etter ble Tomarp overlatt til generalmajor Hans Kristoffer Kock von Grimstein til Tunbyholm, men forble dog i kongens eie, derav kongsgårdnavnet. Fra 1727 var Tomarp fast oberstbolig for den til enhver tid utpekte oberst ved Norra skånska kavaleriregiment. 
I 1750 blir den nordre fløyen reparert og voldgraven blir kastet igjen. Fra 1901 blir Tomarp leiet ut, og fra 1917 blir det gjennomført en større ombygging under domkirkearkitekt Theodor Wåhlin. Etter nye forbedringer fra 1998 – 2003 kunne Galleri Tomarps Kungsgård åpne.
Antonette Meyn

Familie

Hun var datter av kaptein Frederik Meyn (1790–1853) og Elisabeth Dorothea Schriver (1796–1882). Faren ble senere oberst og felttøymester.

Pseudonymer

Antonette Meyn utga en rekke bøker, men alltid under pseudonym. I begynnelsen av forfatterskapet benyttet hun pseudonymet «Marie Birch» eller bare «Marie». Da dette pseudonymet ble avslørt tok hun i bruk pseudonymet «Holger Birch». Under det nye, mannlige forfatternavnet fikk hun meget bedre anmeldelser enn hun hadde fått som «Marie».

Pressede Blomster (1889)

Da hun i 1889 ga ut Pressede Blomster under navnet «Holger Birch», lot hun følgende avsnitt åpne fortellingen:
«Du Holger,» sagde Moder, idet hun proppede det sidste Par Strømper ned i et Hjørne af min lille Reisekuffert, «Du glemmer vel ikke, at Du har lovet at besøge min gamle Veninde, Frøken Lund, naar Du kommer til Laurvig?»
En vesentlig del av denne romanen foregår ved kuranstalten Sandefjord Bad.

Sverige

Bøkene hennes ble også utgitt i svensk oversettelse. Det gjaldt blant annet Frå min Hembygd, karakterskildringar (Stockholm 1880), I hemmet. Episoder (Stockholm 1881), I det tysta, skildringar från hemmets härd (Stockholm 1881), Anna (Stockholm 1883, nytt opplag 1884), Ungdomsminnen (Stockholm 1884), Från fars och mors tid. En tidsbild (Stockholm 1885).

Tyskland

I 1882 ble den tyske oversettelsen Im Stillen Schilderungen vom Heimischen Herd utgitt i Gütersloh. Året etter ble Zu Hause. Bilder aus dem täglichen Leben utgitt samme sted. I 1885 kom Zu Vaters und Mutters Zeit. Aus dem Jahre 1816.
Engern

Engern (latin: Angria eller Angaria) er et historisk område i dagens Tyskland, mer spesifikt i delstatene Niedersachsen og Nordrhein-Westfalen. Navnet kommer av den germanske stammen kalt angrivariere, som hadde blitt del av det saksiske stammeforbundet. Området var sentrert rundt byen Minden, sete for et bispedømme siden 803.
I verket Res gestae saxonicae sive annalium libri tres avgrenset kronikøren Widukind av Corvey det som den sentrale regionen av middelalderens hertugdømmet Sachsen, liggende lands midtstrekningene av elven Weser mellom Westfalen og Ostfalen. 
Angrivarienes landområder ble erobret av Karl den store i løpet av sakserkrigene. Ifølge Annales regni Francorum inngikk de angrivariske hærførerne en egen fredsavtale med karolingerriket ved Bückeburg i 775. 
I 1180 avsatte keiser Fredrik 1. hertugen av Sachsen, Henrik Løve, og delte hertugdømmet inn i to deler gjennom den såkalte «Gelnhausen-bekjentgjørelsen». Hertugdømmet Westfalen ble tildelt Erkebispedømmet Köln, mens Engern ble tildelt Bernhard av Anhalt, som brukte den saksiske hertugtittelen. Navnet «Engern» ble etter dette avleggs. På 1200-tallet ble det sentrale området langs Weser kjernen til Grevskapet Hoya, som i 1582 ble arvet av Huset Braunschweig-Lüneburg.
NM i friidrett 1929

Norgesmesterskapet i friidrett 1929 bestod av flere arrangementer som i 1929 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo fra 17. til 18. august. Kun menn deltok.
Kongepokalvinner ble Gunnar Hagen. 
Se også NM i mangekamp 1929.
Spinodiadelia

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever på Madagaskar.
Rasmus Dahlin

Buffalo Sabres

Dahlin ble draftet først i NHL Entry Draft 2018 av Buffalo Sabres.

Landslagskarriere

Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Ionisering

Ionisering er en prosess der et atom eller et molekyl omdannes til ioner. Kjemisk er det to måter dette kan skje på: oksidasjon (avgir elektroner) og reduksjon (tar opp elektroner). Dette vil resultere i en endring av den elektriske ladningen i atomet eller molekylet som oftest innebærer en overgang fra nøytralitet (positive og negative ladninger utjevner hverandre) til å bli et ion.
Ioniserende stråling vekselvirker med materie og danner ioner. Energien som trengs for å danne et ionepar i luft, er 33,97 eV.
Platycheirus peltatus

Utseende

En middelsstor (8-11 mm), slank, blankt gul og svart blomsterflue. Den er en av de største Platycheirus-artene. På hannens forbein er låret brungult med tette, mørke hår langs bakkanten, leggen er ganske slank. Det første fotleddet er stort og hvitt, de påfølgende leddene ganske små. På mellombeina er leggen litt ujevn men ikke tydelig utbuktet i midten. Bakkroppen har tre par firkantede, gule flekker.

Levevis

Arten forekommer på mange slags åpne lokaliteter, både myrer og tørrere enger, også i skogbryn og åpen fjellbjørkeskog. Larvene lever av bladlus, også slike som går på kulturplanter, slik at arten er å se på som nyttig i jord- og hagebruk. De voksne fluene besøker gjerne blomster og flyr i mai-september.

Utbredelse

Arten finnes over det meste av Europa og det nordlige Asia. Det er uklart om den også er utbredt i Nord-Amerika. I Norge finnes den over hele landet og er jamtover ganske vanlig.
Culhwch og Olwen

Culhwch og Olwen (walisisk Culhwch ac Olwen) er en tekst fra walisisk mytologi som knytter seg til Arturmytene. Culhwch blir forhekset av sin stemor, slik at han bare kan elske Olwen. Culhwch får hjelp av kong Arthur, som er søskenbarnet hans, til å finne og vinne Olwen, datteren til kjempen Ysbaddaden.
Fortellingen er fylt av detaljert bakgrunn som er preget av mytologi. Culhwch er muligens sønn av en svinegud, teksten er i alle fall full av referanser til walisisk dyrking av villsvinet, særlig i guden Moccus. Overflodskjelen hos Ysbaddaden, som er hentet fra Irland, kan være et lån fra irsk mytologi, hvor guden Dagda har en magisk gryte.
Det meste av teksten besår av to opplistinger: først av alle de vitner som Culhwch påberoper når han ber Arthur om hjelp, og dernest alle de tingene Culhwch må skaffe for å bestå Ysbaddadens prøver og vinne Olwen. Mellom disse to listene er den reisen som Culhwch og seks av Arthurs menn legger ut på for å finne Olwen. Blant de oppgavene som Culhwch må utføre er en kamp mot villsvinet Twrch Trwyth, en episode som også nevnes i Historia Brittonum. De må også berge Mabon ap Modron fra hans fangenskap i vann.
Teksten er den lengste prosafortellingen fra gammel walisisk litteratur, og er kjent i fragment fra Llyfr Gwyn Rhydderch-manuskriptet fra ca 1350 og i sin helhet fra Llyfr coch Hergest-manuskriptet fra ca 1400. Den kan dateres til ca 1100, og er dermed en av de eldste tekstene om Arthur. Da Charlotte Guest i 1840-årene utga boken Mabinogion tok hun ikke bare med de fire kjernefortellingene De fire grenene av Mabinogi, men også 8 andre walisiske middelalderfortellinger. Culhwch og Olwen en av disse åtte.
Menswear

Biografi

Meswe@r fikk platekontrakt nesten før de hadde spilt sammen. De har blitt kalt britpoppens Herman's Hermits, og suksessen deres skyldtes nok i stor grad at de ble hypet opp i magasiner som NME og Melody Maker. Den andre plata deres floppet totalt. Grunnen til at de overhodet fikk platekontrakt (og at selskapet definitivt var ivrige etter å sikre seg dem, siden de signet dem på et så tidlig stadium) var først og fremst at britpoppen var en så stor og innbringende trend at selskapene nærmest konkurrerte om å skaffe seg flest mulig band i stallen (ikke ulikt det som skjedde i merseybeatperioden i Liverpool på 60-tallet). Menswear fikk mye betalt for det de spilte inn, men det endte etterhvert med at de brukte alle pengene på dop og festing. Hvilket var årsaken til at den andre plata ble så dårlig, og at de splittet opp raskt etterpå.
Likevel skal det sies til Menswe@rs forsvar at de var flinke til å spille, sin unge alder (Chris Gentry var atten år i 1995) og uerfarenhet til tross, og at deres første album, Nuisance, er en fin pop-plate som er aldeles hørbar den dag i dag. Musikken deres var imidlertid ikke særlig original, de hentet inspirasjon fra med-britpop-band som Blur og Elastica.
Cobind Desktop

Cobind Desktop er en tidligere Linuxdistribusjon fra USA som var basert på Fedora. Distribusjonen ble utviklet av firmaet Cobind i Pittsburgh.
Distribusjonen benyttet skrivebordsmiljøene GNOME, KDE og Xfce. Distribusjonen støttet datamaskinarkitekturen 32-biter x86.
Versjon 0.2 beta ble lansert 23. juni 2004.
T-72

Historie og utvikling

T-72 var i produksjon fra 1971, og ble tatt fram som et komplement til T-64. Den er ikke basert på T-64, men ligner visuelt på denne. I motsetning til T-64 ble T-72 også brukt internt i Sovjetunionen, og eksportert ut av Warszawapakten.
T-72 har blitt lisensprodusert i Tsjekkoslovakia, India, Polen og det tidligere Jugoslavia.

Teknisk

T-72 har et mannskap på tre. Vognføreren sitter framme i skroget, mens skytteren og vognkommandøren sitter i tårnet. Det er ingen lader da vogna har automatlader.
Tidlige utgaver av T-72 hadde mye lettere pansring enn vestlige stridsvogner. Senere ble pansringen oppgradert, blant annet med aktivt panser mot hulladninger.
Kanonen er glattløpet og har kaliber 125 mm. Den er også i stand til å brukes som utskytningsrør for AT-11/SVIR panservernmissil.
Motoren er en turboladet V12 dieselmotor som yter 780 hk. Den relativt lette vekten bidrar til å forbedre ytelsen til T-72.
T-72 er utstyrt med et omfattende vern mot ABC-våpen. Motoren kan også påmonteres snorkel for kryssing av dypt vann.
Barrack-Room Ballads

Barrack-Room Ballads er en samling krigslyrikk av Rudyard Kipling, opprinnelig utgitt i to deler, den første i 1892, den andre i 1896. Mange av diktene er fortatt godt kjent og er på mange måter nært knyttet til britisk imperialisme, særlig Gunga Din, Tommy og Danny Deaver.
Ånstadblåheia skitrekk

Ånstadblåheia skitrekk ligger på sørsida av Ånstadblåheia (503 moh.) ved Sortland i Nordland. Anlegget er eid og drives av Sortland Alpinklubb. Det har én heis og til sammen tre løyper med total bakkelengde 1400 meter. Hovedtraséen er 1080 meter lang, med et fall på drøyt 300 meter og maksimal helling ca. 30 grader.
Selve bakken ble bygd våren og sommeren 1978, og heisen (950 meter) ble satt opp og tatt i bruk vinteren 1979. Snøkanoner ble installert i 2007. Før alpinanlegget i Ånstadblåheia ble bygd, brukte alpinklubben et lite skitrekk i Rundheia ved Sortland, som var satt opp i siste halvdel av 1960-tallet.
Sortland Alpinklubb arrangerte nordnorsk mesterskap for jenter og gutter i Ånstadblåheia i 1980, og NM i utfor for yngre junior i 1981. I februar 2013 arrangerte klubben igjen nordnorsk mesterskap i alpint (slalåm, storslalåm og super-G) i Ånstadblåheia.
Kreditormora

Debitors ytelsesplikt

Ved kreditormora blir debitors plikt til å yte suspendert uten å opphøre. Det vil si at debitor ikke trenger å oppfylle sin del av kontrakten så lenge kreditor er i kreditormora, men så fort kreditor igjen er i stand til å medvirke til kontraktens oppfyllelse vil debitor være forpliktet til å yte igjen. Ved for eksempel leieforhold vil ikke debitor være pliktet å betale noe vederlag for den ekstratiden han må sitte med leieobjektet.
Ved strengt tidsbundne ytelser vil ikke debitor være pliktet å yte sin ytelse når kreditor ikke lenger er i kreditormora. For eksempel vil ikke et hotell (debitor) være pliktet til å yte et hotellrom på en annen dato enn den først avtalte selv om hotellgjesten (kreditor) ikke møter opp.
Risiko for tilfeldig skade på ting vil også gå over på kreditor når kreditormora inntreffer.

Debitors omsorgs- og bistandsplikt

Det oppstår omsorgs- og bistandsplikt for debitor ved kreditormora, som vil tilsi at debitor innenfor rimelighetens grenser skal ivareta kreditors interesser under kreditormora, for eksempel ved at debitor må oppbevare tingen som skulle blitt levert på en forsvarlig måte (dra omsorg for tingen).
Eek Transport

Eek Transport AS var en transportbedrift som ble etablert i 1973 i Sauherad kommune i Telemark. Bedriften ble stiftet som aksjeselskap i 1992 og var eid av Kåre, Morten, Reidar og Anita Eek. Hovedkontoret lå på Hjuksebø i Sauherad ved Notodden.
Eek Transport var landsdekkende og hadde daglig ruter til/fra de fleste stedene sør for Namsos. Til sammen ble virksomheten drevet av 150 ansatte som disponerte en utstyrspark på 79 biler: skapbiler, vogntog, biler m/kran samt vare og budbiler.
I 2011 ble Eek Transport solgt til PostNord, og i 2012 ble Eek Transport innfusjonert i Tollpost Globe, som i 2014 skiftet navn til PostNord Logistics, senere PostNord.
Klassiker (sykkelritt)

Klassikerne i landeveissykling er de mest prestisjefulle endagsrittene på den internasjonale kalenderen. Alle rittene foregår i Vest-Europa, og mange har blitt arrangert siden tidlig på 1900-tallet.
Rittene blir holdt på omtrent samme tid hvert år, fra Milano–Sanremo i midten av mars til Lombardia rundt i midten av oktober. De fem gjeveste rittene blir ofte omtalt som «Monumentene».
Monumentene og tre av de andre klassikere er en del av UCI WorldTour.
Noen tidligere klassikere blir ikke lenger arrangert. En av disse er Bordeaux-Paris, et 560 km langt ritt, arrangert fra 1891 til 1988.

Monumentene

Kun tre ryttere, alle belgiske, har vunnet alle de fem Monument-rittene: Roger De Vlaeminck, Rik Van Looy og Eddy Merckx. Seán Kelly var svært nær å bli medlem i den eksklusive klubben ved tre ulike anledninger. Etter å ha vunnet de fire andre Monumentene, ble han nummer to i Flandern rundt i 1984, 1986 og 1987.
Øystein Fodstad

Utmerkelser

Han han har mottatt Nordisk Kreftunions pris til yngre forskere, og i 2006 ble han tildelt Kong Olav Vs Kreftforskningspris.
Sverresborg i Trondheim

Sverresborg er et område i Trondheim, nærmere bestemt på Byåsen, avgrenset av Bymarka i vest og nord, Ila i nordøst, Byåsveien i øst og Sverresdalsveien i sør.
Sverresborg er området rundt Kong Sverres gamle borg, Sion. Borgruinene er i dag sentrum i Trøndelag Folkemuseum.
På Sverresborg finnes også kjøpesenteret Byåsen Butikksenter, som er et av Norges eldste, Sverresborg ungdomsskole og en rekke bolighus. 
Sverresborgs herrelag i fotball spiller per 2005 i 3. divisjon.
En av Norges eldste skiklubber, Byaasen Skiklub, stiftet i 1893, har sitt  klubbhus og sine anlegg på Ferista i Sverresborg.
Byaasen Skiklub har siden sekelskiftet fostret 3 landslagsløpere i langrenn; Petter Eliassen, Mathias Rundgreen og Maria Strøm Nakstad.
Eliassen tilhørte Norges Skiforbunds Elitelag i perioden 2010-14, mens Rundgreen og Nakstad har tilhørt Rekruttlaget siden hhv 2014 og 2015.
Helgeland kammerkor

Helgeland Kammerkor er et regionalt blandet kor med ca. 35 sangere. Koret ble stiftet i Sandnessjøen i 1992, og har siden arrangert konserter på et utall små og større steder på ytre og indre Helgeland. Koret har medlemmer fra Alstahaug, Brønnøy, Dønna, Herøy, Lurøy, Nesna, Rana og Vefsn. Helgeland Kammerkor har øvingshelger en gang i måneden, og konserthelger/turnéer hvert semester.
Helgeland Kammerkor har gitt ut to CD-plater: Folketoner fra Helgeland (2005) og Mennesket og skaperverket (2012).
Høsten 2012 feiret Helgeland Kammerkor 20-årsjubileum med konserter på Hurtigruten og i Lurøy kirke. Samtidig ble koret profilert i Norges Korforbunds tidsskrift Korbladet. Mars 2013 ble Helgeland Kammerkor presentert som ukens artist på NRK Nordland, med musikk fra CD-platen Mennesket og skaperverket.
Høsten 2017 feiret Helgeland kammerkor 25-årsjubileum med stor konsert i Kulturbadet i Sandnessjøen, sammen med distriktsmusikergruppen KammeRana. En artikkel om Helgeland Kammerkor i bladet Bo & Lev på Helgeland, skrevet i forbindelse med jubileet, beskriver koret slik: "I 25 år har Helgeland kammerkor vært et godt eksempel på samarbeid i regionen."
Er du helt mongo, eller…?

Er du helt mongo, eller...? er et musikkalbum med Dissimilis, utgitt i 2000.
Mongo er et nedsettende begrep på downs syndrom som i tittelen er benyttet ironisk grunnet Dissimilis' bakgrunn
Leahkastin

Leahkastin er et musikkalbum med Mari Boine, utgitt i 1994.
Minas Morgul (musikkalbum)

Minas Morgul er det andre fulle albumet fra Summoning. Bandet og mange fans regner dette albumet for å være deres debut album, fordi det på en måte ga bandet deres «Summoning-sound». Albumet ble utgitt 16. oktober 1995.
Nacer Barazite

Klubbkarriere

Barazite begynte sin karriere i den nederlandske Æresdivisjons klubben NEC. Han dro til Arsenal i 2006 og var et fast innslag på Arsenals U18-lag, og spilte også regelmessig på Arsenals reservelag i 2006–2007-sesongen. I September 2007 signerte Barazite profesjonell kontrakt med klubben, og han hadde da også fått sin førstelagsdebut i treningskampen mot Barnet en måned tidligere, hvor han også scorte.
Barazite spilte også for Nederlands U17 lag som spilte i EM for U17 i 2007. Han scorte i Nederlands 2–2 kamp mot Belgia. Nederland gikk imidlertid ikke videre i turneringen.
Barazite fikk sin offisielle debut for Arsenal i Ligacup kampen mot Sheffield United som innbytter for Eduardo da Silva, den 31. oktober 2007.
Arctanderbyen

Arctanderbyen er Norges første hageby, beliggende i Ekebergskrenten i Oslo med adresse Svingen 12 til 42, og Egnehjemveien 1 til 44.
Initiativet til Arctanderbyen ble tatt av Egne hjem. Etter en arkitektkonkurranse utlyst av borgermester Sofus Arctander i 1907, ble 29 vertikaldelte tomannsboligene tegnet av Christian Morgenstierne og Arne Eide, Arctanderbyen ble bygget i 1910-11. Fra Egnehjemveien og mot vest ble Terrasseparken anlagt i 1922, i skrånende terreng ned mot Ribbunggata og Gamlebyen.
Boligene ble bygget etter engelsk mønster. Boligene skulle gi beboerne lys, luft og utsyn og representerer således en tidlig form for sosial boligbygging.
Området har høy arkitektonisk egenverdi samt kulturhistorisk verdi fordi den representerer den første etappe av sosial boligbygging ved Egne Hjem-bevegelsen, og står på byantikvarens bevaringsliste.
Copaxa

Utseende

Middelsstore til store (vingespenn 60-125 millimeter), gul- eller brunaktige påfuglspinnere. Hannene har sigdformede forvinger. Hver vinge har i midten enten en øyeflekk eller en trekantet, lys flekk. Forvingene har også en mørk tverrstripe.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Mellom- og Sør-Amerika.
ISO 3166-2:SS

ISO 3166-2:SS er Sør-Sudans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Sør-Sudan er det definert koder for ti delstater.
Hver kode består av to deler, atskilt av en bindestrek. Første del er SS, ISO 3166-1 alfa-2-koden for Sør-Sudan. Andre del er to bokstaver.
Saksunar kommuna

Saksunar kommuna var en kommune på Færøyene. Den ble opprettet da Haldarsvíkar og Saksunar kommuna ble delt i 1944, og omfattet den lille bygda Saksun og et totalt areal på 31 km². 1. januar 2005 ble Saksunar kommuna innlemmet i Sunda kommuna. Saksunar kommuna hadde ved innlemmelsen 32 innbyggere.

Politikk

Jógvan M. Joensen var borgermester inntil 1. januar 1997, da han ble avløst av Lars G. Dahl-Olsen som satt frem til innlemmelsen i Sunda kommuna i 2005.
Kwoh-Ting Li

Biografi

Li ble født i Nanjing i Kina i 1910, og gikk ut av National Central University (endret senere navn til Nanjinguniversitetet i Fastlands-Kina og gjeninnført i Taiwan) i 1930, og University of Cambridge i 1934.
Han holdt flere ledende stillinger innen industri og regjeringen i Republikken Kina om Taiwan, inkludert økonomiminister fra 1965 til 1969, og finansminister fra 1969 til 1976.
Fire professorater på Stanford University er tilegnet Dr Li.